Eteläsavolaiset talvimestaruuskisojen mitalijahtiin

Talven SM-kilpailut saavat päätöksensä lauantaina, kun Kaustisen Nikulan raviradalla heitetään moukarin ja Tampereen Messu- ja Urheilukeskuksessa keihään SM-mitaleista.

Mukana on kolme eteläsavolaisheittäjää, joista kaikki omaavat onnistuessaan mahdollisuuden mitaleille.

Savonlinnan Riennon **Arttu Härkönen** lähtee 17-vuotiaiden moukariin ykkössuosikkina. Sekä 14- että 15-vuotiaiden SM-kullat edellisinä kesinä voittanut Härkönen heittää nyt ensimmäistä vuottaan 17-vuotiaissa.

Viime kesänä Härkönen heitti 17-vuotiaiden viisikiloista moukaria 56,63, joka on reilun metrin enemmän kuin vuotta vanhemmalla tilastokakkosella **Elmeri Eskolalla**.

Riennosta on myös toinen edustaja, kun **Minttu Kovanen** hakee jatkoa viime kesän 16-vuotiaiden SM-mitalilleen 17-vuotiaiden kisasta.

Kilpailusta voidaan odottaa varsin kovatasoista, sillä kärkikaksikko **Silja Kosonen** ja **Aada Koppeli** heittivät viime kesänä 65,42 ja 63,17. Kovanen on ennätysvertailussa neljäs.

Juvan Urheilijoiden **Topi Julkunen** on ainoa eteläsavolaisedustaja Tampereella. Julkunen puolustaa viime vuonna voitettua 19-vuotiaiden mestaruutta ennakolta varsin tasaisessa kilpailussa, jossa neljällä heittäjällä on eväät voittoon.

Julkunen heitti helmikuun lopulla Imatralla 58,32. Vuosi sitten talvimestaruus irtosi lukemin 60,98. Ulkoratakaudella Julkunen viskaisi 63,90.

Eteläsavolaiset moukarin ja keihään talvimestaruuskisoissa lauantaina 16.3.:

Minttu Kovanen, Savonlinnan Riento, N17 moukari klo 12.15

Arttu Härkönen, Savonlinnan Riento, M17 moukari klo 13.45

Topi Julkunen, Juvan Urheilijat, M19 keihäs klo 18.40